Møtebok

|  |  |
| --- | --- |
| **Råd:** | Hobøl og Tomter menighetsråd |
| **Møtedato:** | 05.11.2020 |
| **Møtetid:** | 18.00 – 20.00 |
| **Møtested:** | **Tomter menighetssenter!** |

**Til stede:**

**Sogneprest Svein F Elgvin, Berit K Dingstad, Jan S Mathisen, Svanhild Garsjø, Helge S Mathisen, Asbjørn Moen, Ane F. Risan, Pernille B Lemming**

**Forfall:**

**Synnøve A Kowalczyk, Truls M Melvær, Bjørn Brustugun (kirkeverge), Yngve Haga**

**Åpning ved Soknepresten**Mark 10, 28–31 – Om å få hundre ganger så mye igjen

Sak 47/20

**Godkjenning av møtebok fra forrige møte og godkj. av innkalling til dagens møte.**

Rettet til møtebok (ikke innkalling) og sendt til postmottak@iokf.no

Sak 48/20

**Valg av leder**

Svanhild Garsjø velges enstemmig som leder for ett år til.

Sak 49/20

**Nytt fra utvalg / komitéer:**

1. **Diakoniutvalget.** Arrangert seminar med Steinar Ekvik, tema «Hjelpe hverandre i livets motbakker», med bra oppmøte.
2. **Gudstjenesteutvalget.** Søknadsfristen for lokal grunnordning er søkt utsatt til 1.mars. Høring på menighetsmøtet. Innspill fra menighetsråd om at man ønsker skriftlig tilbakemelding fra utvalget, slik at utvalgets forslag blir forankret i menigheten. Menigheten gir også uttrykk for at man ønsker en tradisjonell liturgi, uten store endringer.
3. **Trosopplæringsutvalget**Møte tirsdag 3.november. Gjennomført flere tiltak tross Covid-19. Konfirmantarbeidet er i gang, Lys Våken og konfirmantleir gjennomføres som dagtilbud. Rastløs flyttet til Knapstadhallen. Fau på Tomter skole etterlyser tiltak etter skoletid (kl 14-16) for de som ikke kan være på SFO. (4-7.kl). Lisbeth Melvær går ut og får en oppmerksomhet for arbeidet.
4. **Menighetsbladet, info om «Kime» v/Helge**Nytt julenummer på gang, i postkassa ca. 25.november
5. **Oppussing av kirkestallen. Referere fra befaring 21.okt 2020.**Til stede Pernille, Svanhild, Berit, kateket Åshild, Jan Olav Løken, Bjørn Brustugun. Kartlegging igangsatt, skisser mottatt fra administrasjonen, det trengs en annen toalettløsning for kirkegård. Priser skal innhentes på bakgrunn av disse skissene.   
   I tillegg er det nå startet ferdigstilling av flombelysning på kirkene.
6. **Musikk/kor**Første korprosjekt avholdt, 10 sangere, fire sanger innlært. God tilbakemelding fra menighetsrådet. Usikkerhet om det er mulig å avholde neste korprosjekt pga Covid-19, men menighetsrådet ønsker at det gjennomføres så lenge det ikke kommer nye krav til stenging fra kommunen.

Sak 50/20

**Nytt fra IØKF v/Jan**

Møte i administrasjonsutvalget siden sist. Ansatt en person i et vikariat som trosopplæringsmedarbeider. Nytt møte 10/11-2020 hvor et temaene er ressurssituasjon i de ulike menighetene i IØKF.

Sak 51/20

**Orgelet i Tomter kirke.**

Det er gjort en faglig vurdering av orgelet i Tomter kirke av orgelbygger Matthias Becker. Hobøl og Tomter menighetsråd ønsker at Indre Østfold Kirkelige fellesråd går videre med prosessen for å skifte ut orgelet i Tomter kirke, og menighetsrådet vil gjerne være med på denne prosessen. Vi minner fellesrådet om at det er avsatt et fond på kr. 24 631 på konto 21030015.

Sak 52/20

**Gudstjenestelista. To i gudstjenesteutvalget tatt ansvar for fordeling av frivillige.**

Menighetsrådet setter stor pris på dette arbeidet.

Sak 53/20

**Skal vi fornye kontrakten med Stefanusalliansen fra 01.01.2021?**

Saken utsettes til neste møte. Rådet tar kontakt med SSM for oversikt over potensielle prosjekter vi kan inngå samarbeid med.

Sak 54/20

**Orientering, innspill v/ Svein.**

Utfordringer rundt organiseringen av kirkelige ansatte i det nye fellesrådet. Menighetsrådet påpeker viktigheten av et godt lokalt team.

Prosesjonslys:   
Menighetsrådet ønsker at soknepresten kjøper inn to prosesjonslys per kirke, maks pris kr 16.000 totalt. Faktura går via fellesrådet, men betales av menighetsrådet.

Sak 55/20

**EVENTUELT**

Neste møte 3.desember.